Document ID: 32000R2512

Kommissionens forordning (EF) nr. 2512/2000
af 15. november 2000
om ændring af forordning (EF) nr. 1685/95 om en ordning med udstedelse af eksportlicenser for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved Kommissionens forordning (EF) nr. 1622/2000(2), særlig artikel 63 og 64, og
ud fra følgende betragtninger:
(1) Ved Kommissionens forordning (EF) nr. 2425/2000 af 31. oktober 2000 om ændring af sektor 15 i bilag I til forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter(3) tilpassedes nævnte nomenklatur til den nye situation i vinsektoren efter ikrafttrædelsen af forordning (EF) nr. 1493/1999. Tilpasningen vedrører først og fremmest varebeskrivelsen for de varer, for hvilke en række koder er blevet afskaffet. Det er derfor nødvendigt også at tilpasse bilag I og Ia til Kommissionens forordning (EF) nr. 1685/95(4), senest ændret ved forordning (EF) nr. 2739/1999(5), som inddeler disse koder i kategorier og produktgrupper.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 1685/95 foretages følgende ændringer:
1) Bilag I affattes som angivet i bilag I til nærværende forordning.
2) Bilag Ia affattes som angivet i bilag II til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 16. november 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. november 2000.

Labels: 3
17
6